wannaphong/clean_thaiwikipedia huggingface dataset:
# โซเอ เม
โซเอ อนีนา เคร็สเลอร์ (เกิด 6 ตุลาคม ค.ศ. 2000) หรือชื่อในวงการ โซเอ เม  เป็นนักร้องและนักแต่งเพลงชาวสวิส เธอเป็นตัวแทนของสวิตเซอร์แลนด์ในการประกวดเพลงยูโรวิชันปี 2025 ด้วยเพลง "วัวยาฌ"

อาชีพ
เคร็สเลอร์เกิดที่เมืองบาเซิลและอาศัยอยู่ที่ประเทศเยอรมนี ก่อนจะย้ายไปอยู่ฟรีบูร์กับครอบครัวในปี 2009 เธอเริ่มประพันธ์เพลงของตนเองตั้งแต่อายุ 10 ขวบ และเป็นที่รู้จักจากสไตล์บทกวีป็อปที่เป็นเอกลักษณ์ ซึ่งผสมผสานระหว่างภาษาเยอรมันและฝรั่งเศส และระหว่างแนวป็อปกับช็องซง

ในปี 2024 เคร็สเลอร์ได้รับรางวัล แอร์เตแอ็สอาร์ทีสราดาร์ และ เอ็สแอร์เอ็ฟ 3 เบ็สท์ทาเลินท์ ซึ่งก่อนหน้านี้ศิลปินอย่างเนโมและมาริอัส แบร์ก็เคยได้รับเช่นกัน ตลอดอาชีพการงานของเธอ เธอได้แสดงในงานที่มีชื่อเสียงมากมาย รวมถึงเทศกาลดนตรีแจ๊สเมืองมองเทรอซ์และเวทีลูเซิร์นไลฟ์ เคร็สเลอร์ยังเป็นศิลปินรับเชิญในคอนเสิร์ตทัวร์กับเรโม ฟอร์เรอร์และจอยา มาร์ลีนอีกด้วย

เมื่อวันที่ 5 มีนาคม ค.ศ. 2025 บรรษัทแพร่ภาพกระจายเสียงสวิส (เอสอาร์จี เอสเอสอาร์) ได้ประกาศว่าเคร็สเลอร์จะเป็นตัวแทนของสวิตเซอร์แลนด์ในการประกวดเพลงยูโรวิชันปี 2025 ที่บาเซิล

 ผลงานเพลง 
 อีพี 
 เลอลูป (ค.ศ. 2024)
 โดเรียนน์กริซ (ค.ศ. 2024)

 ซิงเกิล 
 เบียเรนบรูเดอ (ค.ศ. 2018)
 เอนด์โลสสตราส (ค.ศ. 2019; กับปาโบล)
 อิตซูโกะ (ค.ศ. 2020)
 ไอเม (ค.ศ. 2020)
 ฟาเลนเดตานแซร์ (ค.ศ. 2020)
 การ์เต็นเฮาส์ (ค.ศ. 2020)
 ดาสลีดเดไลช์ตีชไกด์ (ค.ศ. 2021)
 โอเค (ค.ศ. 2023)
 ลีดออนเนเอ็นด์ (ค.ศ. 2023)
 ลีซต์เดอินแตร์ดิตส์ (ค.ศ. 2024)
 โอเวอร์โดซ (ค.ศ. 2024)
 วัวยาฌ (ค.ศ. 2025)
# วันอิโมจิโลก
วันอิโมจิโลก หรือวันอิโมจิ  เป็นวันสำคัญประจำปีที่ไม่เป็นทางการ ซึ่งตรงกับวันที่ 17 กรกฎาคมของทุกปี โดยมีจุดประสงค์เพื่อเฉลิมฉลองวันครบรอบการใช้อิโมจิ ในช่วงหลายปีที่ผ่านมา ตั้งแต่มีการจัดงานครั้งแรก วันนี้ได้กลายเป็นวันที่นิยมในการประกาศและเปิดตัวผลิตภัณฑ์หรือผลิตภัณฑ์อื่น ๆ ที่เกี่ยวข้องกับอิโมจิ     

 ความเป็นมาและการเฉลิมฉลอง 

การใช้อิโมจิเริ่มขึ้นครั้งแรกเมื่อ Apple เปิดตัวแอปพลิเคชันปฏิทิน iCal ในปี 2002 วันที่ 17 กรกฎาคม ถูกแสดงเป็น อีโมจิปฏิทินเวอร์ชัน Apple Color Emoji (📅) ในรูปแบบของ ไข่อีสเตอร์  

วันอิโมจิโลกถูกสร้างขึ้นเมื่อวันที่ 17 กรกฎาคม 2014 โดย Jeremy Burge ผู้ก่อตั้ง Emojipedia    

The New York Times รายงานว่า Burge เลือกวันที่ 17 กรกฎาคม "โดยพิจารณาจากวิธีการแสดงอีโมจิปฏิทินบน iPhone"  สำหรับวันอิโมจิโลกครั้งแรก เบิร์จกล่าวกับ The Independent ว่า "ไม่มีการวางแผนอย่างเป็นทางการใดๆ"  นอกเหนือจากการเลือกวันที่ ในปี 2018 The Washington Post แนะนำว่าผู้อ่านควรใช้วันนี้เพื่อ "สื่อสารด้วยอีโมจิเท่านั้น" 

NBC รายงานว่าวันดังกล่าวเป็นวันที่ 17 กรกฎาคม พ.ศ. 2558 ซึ่งเป็นวันที่ทวิตเตอร์ติดเทรนด์สูงสุด 

ในปี 2016 Google ได้เปลี่ยนรูปลักษณ์ของอักขระ Unicode   เพื่อแสดงวันที่ 17 กรกฎาคมบนผลิตภัณฑ์ Android, Gmail, Hangouts และ ChromeOS  ณ ปี 2020 แพลตฟอร์มหลักทั้งหมดยกเว้น Microsoft ได้เปลี่ยนมาใช้การแสดงวันที่ 17 กรกฎาคมเป็นอีโมจินี้ เพื่อหลีกเลี่ยงความสับสนในวันอีโมจิโลก
# โอโกวะ
โอโกวะ  เป็นอาหารประเภทข้าวสวยที่ทำจากข้าวเหนียวนำไปนึ่ง広辞苑第5版

 ภาพรวม 
เดิมทีคำว่า "โอโกวะ" นี้เป็นคำที่มาจากเนียวโบโกโตบะ ซึ่งใช้คำว่า "โควาเมชิ" (強飯) แปลว่า "อาหารแข็ง"日本国語大辞典第2版（小学館）、「おこわ」の項。 ที่เรียกแบบนี้เพราะเป็นข้าวที่แข็ง และมีเนื้อสัมผัสที่หนึบเหนียวและหวานเป็นเอกลักษณ์ เซกิฮังก็จัดว่าเป็นโอโกวะด้วย และคำว่าโอโกวะในความหมายที่แคบก็หมายถึงเซกิฮัง

ในอดีตข้าวเหนียวถือเป็นสินค้าที่ทรงคุณค่า และข้าวเหนียวนึ่งโอโกวะก็เป็นอาหารอันโอชะเพื่อการเฉลิมฉลองที่สามารถรับประทานได้เฉพาะในโอกาสพิเศษ เช่น งานเฉลิมฉลอง เทศกาล และ ตรุษญี่ปุ่น เท่านั้น นอกจากนี้โอโกวะที่ไม่ใส่เนื้อสัตว์ยังได้รับความนิยมในหมู่พระภิกษุที่ถือศีลด้วย
# ริเมมเบอร์มันเดย์
ริเมมเบอร์มันเดย์  เป็นวงดนตรีคันทรีป็อปสัญชาติอังกฤษ ซึ่งตั้งขึ้นในฟาร์นโบโร แฮมป์เชอร์ สมาชิกวงประกอบไปด้วยลอเรน เบิร์น ฮอลลี-แอนน์ ฮัลล์ และชาร์ล็อตต์ สตีล พวกเธอจะเป็นตัวแทนของสหราชอาณาจักรในการประกวดเพลงยูโรวิชันปี 2025 ด้วยเพลง "วอตเดอะเฮลล์จัสต์แฮปเพนด์"

 อาชีพ 
ทั้งสามคนพบกันขณะศึกษาอยู่ที่ซิกซ์ฟอร์มคอเลจฟาร์นโบโร และเริ่มสนิทกันเพราะความหลงใหลในดนตรีที่เหมือนกัน ชื่อวงของพวกเขามาจากการที่พวกเขามีชั้นเรียนดนตรีในวันจันทร์เสมอ ต่อมาทั้งสามคนก็เริ่มร้องเพลงด้วยกันและแชร์วิดีโอทางติ๊กต็อก ในปี 2019 ริเมมเบอร์มันเดย์ได้ปรากฏตัวด้วยกันในรายการเดอะวอยซ์ยูเค ฤดูกาลที่ 8 หลังจากร้องเพลง "คิสฟรอมอะโรส" ในการออดิชั่น โดยกรรมการทั้งสี่คนได้กดปุ่มเลือกพวกเธอ โดยสุดท้ายได้เลือกเจนนิเฟอร์ ฮัดสันเป็นผู้ฝึก ในระหว่างรอบการแข่งขัน พวกเขาร้องเพลง "โฮม" แข่งกับคีรอน สมิธ และสามารถผ่านเข้ารอบน็อคเอาท์ได้ ซึ่งพวกเขาถูกคัดออกจากการแข่งขันหลังจากร้องเพลง "เจลเบรกเกอร์" ซึ่งประพันธ์ขึ้นเอง

ในปี 2023 นักร้องทั้งสามคนลาออกจากงานเพื่อทุ่มเทให้กับวงนี้อย่างเต็มตัว นับตั้งแต่นั้นมา พวกเขาก็ออกซิงเกิลหลายเพลง รวมถึงสองอีพี ได้แก่ ฮิสเทอริคัลวูแมน ในปี 2023 ตามด้วย เครซีแอนีเวย์ ในปี 2024 และเพลง "วอตเดอะเฮลล์จัสต์แฮปเพนด์" ในปี 2025 ซึ่งจะเป็นตัวแทนของสหราชอาณาจักรในการประกวดเพลงยูโรวิชันปี 2025

 ผลงานเพลง 
 อีพี 
 ชื่อ รายละเอียด ฮิสเทอริคัลวูแมน วางจำหน่าย: 3 กุมภาพันธ์ ค.ศ. 2023
 ค่ายเพลง: ไร้สังกัด
 รูปแบบ: ดิจิทัลดาวน์โหลด, สตรีมมิง เครซีแอนีเวย์ วางจำหน่าย: 25 ตุลาคม ค.ศ. 2024
 ค่ายเพลง: ไร้สังกัด
 รูปแบบ: ดิจิทัลดาวน์โหลด, สตรีมมิง

 ซิงเกิล 
 ชื่อ ปี อีพี "ไฟนด์มายเวย์" 2019 rowspan="4"  "เวอร์ชันออฟยู" 2020 "แฟตบอททอมเกิร์ล" 2021 "วัตไอโนว์นาว" "นอตติงไนซ์ทูเซย์" 2022 ฮิสเทอริคัลวูแมน "เล็ทดาว์น" 2023 "ลาฟอะเบาท์อิท" 2024 rowspan="5"  "แฮนด์อินมายพอกเก็ต" "โชว์เฟส" "บราว์นไอด์เกิร์ล" "วัตเดอะเกิร์ลส์บาธรูมอีสฟอร์" "เฟมัส" เครซีแอนีเวย์ "วอตเดอะเฮลล์จัสต์แฮปเพนด์" 2025 

คอนเสิร์ตทัวร์
 วีไครด์วีลาฟวีเลฟท์ (ค.ศ. 2024)
# วัดคลองใหญ่ (อำเภอคลองใหญ่)
วัดคลองใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองใหญ่ อำเภอคลองใหญ่ จังหวัดตราด มีที่ดินตั้งวัดเนื้อที่ 14 ไร่ 1 งาน 44 ตารางวา มีที่ธรณีสงฆ์จำนวน 4 แปลง เนื้อที่ 2 ไร่ 35 ตารางวา (โฉนดที่ดินเลขที่ 96, 146, 145, 114)

วัดคลองใหญ่ตั้งวัดเมื่อ พ.ศ. 2435 ผู้ดำเนินการสร้างวัดคือ พระสร้อย ได้รับพระราชทานวิสุงคามสีมาเมื่อวันที่ 27 กันยายน พ.ศ. 2481 เขตวิสุงคามสีมากว้าง 40 เมตร กว้าง 60 เมตร

อาคารเสนาสนะประกอบด้วยอุโบสถสร้างด้วยคอนกรีตเสริมเหล็ก กว้าง 20 เมตร ยาว 40 เมตร สร้างเมื่อ พ.ศ. 2500 ศาลาการเปรียญสร้างด้วยคอนกรีตเสริมเหล็ก กว้าง 16 เมตร ยาว 24 เมตร สร้างเมื่อ พ.ศ. 2525 กุฏิสงฆ์ 15 หลัง อาคารไม้ 10 หลัง และอาคารครึ่งตึกครึ่งไม้ 5 หลัง วิหารกว้าง 15 เมตร ยาว 15 เมตร สร้างเมื่อ พ.ศ. 2520  ศาลาอเนกประสงค์ กว้าง 30 เมตร ยาว 60 เมตร สร้างเมื่อ พ.ศ. 2540 ศาลาบำเพ็ญกุศล 1 หลัง ฌาปนสถาน 1 หลัง วิหารกลางน้ำ 1 หลัง ปูชนียวัตถุได้แก่ พระพุทธรูปปางมารวิชัย หน้าตักกว้าง 39 นิ้ว เป็นพระพุทธรูปทองสำริด อัญเชิญจากกัมพูชา รอยพระพุทธบาทจำลองทองสำริด กว้าง 70 เซนติเมตร ยาว 120 เซนติเมตร ได้มาจากประเทศกัมพูชา
# วัดคลองใหญ่ (จังหวัดพัทลุง)
วัดคลองใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะเต่า อำเภอป่าพะยอม จังหวัดพัทลุง มีที่ดินตั้งวัดเนื้อที่ 11 ไร่ 25 ตารางวา มีที่ธรณีสงฆ์ 2 แปลง เนื้อที่ 14 ไร่ มีพระครูนัยธร (เจริญ ชุตินธโร) เป็นเจ้าอาวาส

วัดคลองใหญ่สร้างขึ้นเมื่อวันที่ 20 กรกฎาคม พ.ศ. 2470 ได้รับพระราชทานวิสุงคามสีมา เมื่อวันที่ 25 ธันวาคม พ.ศ. 2539

อาคารเสนาสนะประกอบด้วย อุโบสถ ศาลาการเปรียญกว้าง 9 เมตร ยาว 24 เมตร โครงสร้างคอนกรีต กุฏิสงฆ์ จำนวน 3 หลัง โครงสร้างเป็นอาคารไม้ ศาลารับรองการท่องเที่ยว 1 หลัง มีห้องน้ำรองรับนักท่องเที่ยว จำนวน 10 ห้อง  มีทางลาดสำหรับผู้สูงอายุ พิการ จำนวน 2 ห้อง แยกชายหญิง สร้างเมื่อ 20 กรกฎาคม พ.ศ. 2470 โดยมีกำนันหนู ศรีชุมพวง ดำเนินการสร้างวัดร่วมกับชาวบ้าน พระประธานภายในอุโบสถ ได้รับพระราชทานจากพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
# เกาะคอเขา
เกาะคอเขา เป็นเกาะที่ตั้งอยู่ในตำบลเกาะคอเขา อำเภอตะกั่วป่า จังหวัดพังงา มีพิกัดทางภูมิศาสตร์ที่ละติจูด 8 องศา 58.5 ลิปดาเหนือ และลองจิจูด 98 องศา 18.2 ลิปดาตะวันออก เกาะมีความกว้างประมาณ 7 กิโลเมตร และมีความยาวประมาณ 15.8 กิโลเมตร มีพื้นที่ทั้งหมด 110 ตารางกิโลเมตร จุดที่สูงที่สุดของเกาะมีความสูง 175 เมตร เกาะคอเขาตั้งอยู่ทางทิศใต้ของเกาะพระทอง โดยมีระยะห่างกันประมาณ 1.6 กิโลเมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๒ (อักษร ก-ธ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สำนักพิมพ์คณะรัฐมนตรีและราชกิจจานุเบกษา, ๒๕๕๙. (แก้ไขปรับปรุงข้อมูลเมื่อ พ.ศ. ๒๕๖๓)

เกาะตั้งอยู่บริเวณปากแม่น้ำตะกั่วป่า มีลักษณะคล้ายสันทราย มีป่าไม้ โกงกางทางด้าน ฝั่งตะวันออก ของเกาะส่วนทางด้านฝั่งตะวันตกของเกาะหันหน้าออกสู่ทะเลอันดามันของมหาสมุทรอินเดีย ทางด้านเหนือของเกาะมีภูเขาเตี้ย ๆ ทอดตัว ในแนวเหนือใต้

แหล่งโบราณคดีที่สำคัญบนเกาะคอเขาตั้งอยู่ในบริเวณที่ชาวบ้าน เรียกกันว่า "ทุ่งตึก" หรือ "เหมืองทอง" สันนิษฐานว่าบริเวณนี้เป็นเมืองท่าภายใต้อิทธิพลทางศาสนาพุทธและพราหมณ์จากอินเดีย ซึ่งมีอายุประมาณ 1,300 ปีมาแล้ว เกาะยังเคยถูกใช้เป็นสนามบิน สมัยสงครามโลกครั้งที่ 2 และเคยมีแนวคิดใช้พื้นที่เดียวกันนี้ ก่อสร้างสนามบินพังงา เกาะคอเขา
# Aschersonia
AschersoniaMontagne JPFC (1848) Sixième Centurie de plantes exotiques nouvelles. Décades I et II. Annales des Sciences Naturelles Botanique. 10: 106–136 เป็นสกุลของเห็ดราในอันดับ Hypocreales และวงศ์ Clavicipitaceae ชื่อสกุลนี้ตั้งขึ้นเพื่อเป็นเกียรติแก่ Paul Friedrich August Ascherson (ค.ศ. 1834–1913) นักพฤกษศาสตร์ชาวเยอรมัน ชนิดในสกุลนี้ได้แก่เชื้อราที่ก่อโรคต่อแมลง เช่น A. aleyrodis ซึ่งอาจใช้ในการควบคุมทางชีวภาพต่อแมลงหวี่ขาวซึ่งเป็นแมลงศัตรูพืช

 ชนิด 
MycobankMycobank Database: Aschersonia มีรายการดังต่อไปนี้

 Aschersonia abnormis
 Aschersonia acutispora
 Aschersonia aleyrodis Webber 1897 
 Aschersonia amazonica
 Aschersonia andropogonis
 Aschersonia aurantiaca
 Aschersonia australiensis Henn. 1903
 Aschersonia badia
 Aschersonia basicystis
 Aschersonia blumenaviensis
 Aschersonia brunnea
 Aschersonia caapi
 Aschersonia caespiticia
 Aschersonia calendulina
 Aschersonia calendulina
 Aschersonia carpinicola
 Aschersonia chaetospora
 Aschersonia cinnabarina
 Aschersonia coffeae
 Aschersonia columnifera
 Aschersonia confluens
 Aschersonia conica
 Aschersonia consociata
 Aschersonia crenulata
 Aschersonia crustacea
 Aschersonia crustata
 Aschersonia cubensis Berk. & M.A. Curtis 1868
 Aschersonia disciformis
 Aschersonia duplex
 Aschersonia eugeniae
 Aschersonia fimbriata
 Aschersonia flava
 Aschersonia flavescens
 Aschersonia flavocitrina
 Aschersonia formosensis
 Aschersonia fusispora
 Aschersonia goldiana
 Aschersonia guianensis
 Aschersonia henningsii
 Aschersonia hypocreoidea
 Aschersonia incrassata
 Aschersonia insperata
 Aschersonia intermedia
 Aschersonia jacarandae
 Aschersonia javanica
 Aschersonia javensis
 Aschersonia juruensis
 Aschersonia lauricola
 Aschersonia lecanii
 Aschersonia lecanioides
 Aschersonia luteola
 Aschersonia macrostromatica
 Aschersonia macularis
 Aschersonia marginata
 Aschersonia mellea
 Aschersonia microspora
 Aschersonia minutispora
 Aschersonia murrayae
 Aschersonia napoleonae
 Aschersonia narathiwatensis
 Aschersonia novoguineensis
 Aschersonia oxystoma
 Aschersonia oxystoma
 Aschersonia papillata
 Aschersonia paraensis
 Aschersonia paraphysata
 Aschersonia parasitica
 Aschersonia pediculoides
 Aschersonia philippinensis
 Aschersonia phthiurioides
 Aschersonia pisiformis
 Aschersonia pittieri
 Aschersonia placenta Berk. 1873
 Aschersonia rufa
 Aschersonia samoensis
 Aschersonia sclerotioides
 Aschersonia scutelliformis
 Aschersonia simplex
 Aschersonia spathulata
 Aschersonia spatulata
 Aschersonia suzukii
 Aschersonia tahitensis
 Aschersonia taitensis Mont. (1848) – ชนิดต้นแบบ
 Aschersonia tamurai
 Aschersonia tephrosicola
 Aschersonia tephrosiicola
 Aschersonia turbinata
 Aschersonia viridans
 Aschersonia viridula
 Aschersonia zenkeri

หมายเหตุ: ในปัจจุบันอาจมีชนิดอื่นที่เป็นชื่อพ้องที่อยู่ในสกุลเดียวกัน เช่น Hypocrella

 เชิงอรรถและอ้างอิง
# จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การเลือกตั้งสมาชิกสภาผู้แทนราษฎรจังหวัดมหาสารคาม พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)รายงานวิจัยการเลือกตั้งสมาชิกสภาผู้แทนราษฎร พ.ศ. 2526. กรมการปกครอง กระทรวงมหาดไทย. 2526

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอโกสุมพิสัย, อำเภอบรบือ, อำเภอนาเชือก, อำเภอพยัคฆภูมิพิสัย, อำเภอวาปีปทุม และอำเภอนาดูน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอเมืองมหาสารคาม, อำเภอกันทรวิชัย, อำเภอเชียงยืน และกิ่งอำเภอแกดำ
# รัฐในจักรวรรดิเยอรมัน
จักรวรรดิเยอรมันประกอบไปด้วย 25 รัฐสมาชิกและดินแดนอิมพีเรียลอาลซัส-ลอแรน โดยรัฐที่ใหญ่ที่สุดคือปรัสเซียรัฐเหล่านี้เรียกว่า Staaten หรือ Bundesstaaten (แปลว่า รัฐสหพันธ์) ซึ่งเป็นชื่อที่สืบทอดมาจาก สมาพันธรัฐเยอรมันเหนือ ต่อมาในสมัยสาธารณรัฐไวมาร์รัฐเหล่านี้ถูกเรียกว่า Länder แต่ละรัฐมี สิทธิออกเสียงในสภาบุนเดิสราท ซึ่งเป็นสภาที่ให้การเป็นตัวแทนของรัฐในระดับรัฐบาลกลาง 

รัฐเหล่านี้บางรัฐได้รับอธิปไตยหลังจาก การล่มสลายของจักรวรรดิโรมันอันศักดิ์สิทธิ์ ส่วนบางรัฐเกิดขึ้นภายหลังจากการประชุมใหญ่แห่งเวียนนาในปี ค.ศ. 1815 อาณาเขตของบางรัฐไม่ได้เชื่อมต่อกันโดยตรง เช่น ราชอาณาจักรบาวาเรียหรือแกรนด์ดัชชีอ็อลเดินบวร์ค หลายรัฐมีดินแดนแทรกและดินแดนส่วนแยกเนื่องจากการเหตุผลทางประวัติศาสตร์ปหรือในบางกรณีเกิดจากการแบ่งแยกของสายราชวงศ์ที่ปกครอง

 ราชอาณาจักร 

 ราชอาณาจักรบาวาเรีย
 ราชอาณาจักรปรัสเซีย (แบ่งย่อยออกเป็นจังหวัดต่างๆ รวมถึงดัชชีซัคเซิน-เลาเอินบวร์คที่ปกครองแบบรัฐร่วมประมุขจนกระทั่งถูกผนวกในวันที่ 1 กรกฎาคม ค.ศ. 1876)
 ราชอาณาจักรซัคเซิน
 ราชอาณาจักรเวือร์ทเทิมแบร์ค

thumb|ธงและตราอาร์มของรัฐต่างๆรวมถึงอาลซัส-ลอแรนและจังหวัดของปรัสเซีย

 แกรนด์ดัชชี 

 แกรนด์ดัชชีบาเดิน
 แกรนด์ดัชชีเฮ็สเซิน
 แกรนด์ดัชชีเมคเลินบวร์ค-ชเวรีน
 แกรนด์ดัชชีเมคเลินบวร์ค-ชเตรลิทซ์
 แกรนด์ดัชชีอ็อลเดินบวร์ค
 แกรนด์ดัชชีซัคเซิน-ไวมาร์-ไอเซอนัค

thumb|600x600px|ตราประดับหมวกของรัฐเยอรมัน

 ดัชชี 

 ดัชชีอันฮัลท์
 ดัชชีเบราน์ชไวค์
 ดัชชีซัคเซิน-อัลเทินบวร์ค
 ดัชชีซัคเซิน-โคบวร์คและโกทา
 ดัชชีซัคเซิน-ไมนิงเงิน

 ราชรัฐ 

 ราชรัฐลิพเพอ
 ราชรัฐร็อยส์-เกรา (สายผู้น้อง)
 ราชรัฐร็อยส์-ไกรทซ์ (สายผู้พี่)
 ราชรัฐเชาม์บวร์ค-ลิพเพอ
 ราชรัฐชวาทซ์บวร์ค-รูด็อลชตัท
 ราชรัฐชวาทซ์บวร์ค-ซ็อนเดิร์สเฮาเซิน
 ราชรัฐวัลเด็คและเพือร์ม็อนท์

 เสรีนครฮันเซอ 

 เสรีนครฮันเซอเบรเมิน
 เสรีนครฮันเซอฮัมบวร์ค
 เสรีนครฮันเซอลือเบ็ค

 ดินแดนอิมพีเรียล 
แตกต่างจากรัฐอื่น ๆ ที่กล่าวถึงก่อนหน้านี้ ภูมิภาคนี้ซึ่งประกอบด้วยดินแดนที่ฝรั่งเศสยกให้ในปีค.ศ. 1871 หลังสงครามฝรั่งเศส-ปรัสเซีย ตอนแรกถูกปกครองโดยตรงโดยรัฐบาลกลาง แต่ในปีค.ศ. 1911 ได้รับอำนาจปกครองตนเองในระดับจำกัด พร้อมกับมีรัฐสภาที่มาจากการเลือกตั้งของตนเอง

 อาลซัส-ลอแรน
# พารุ อิตางากิ
พารุ อิตางากิ (เกิดวันที่ 9 กันยายน ค.ศ. 1993) เป็นศิลปินมังงะชาวญี่ปุ่น เธอเป็นที่รู้จักจากการเป็นผู้สร้างมังงะชุด บีสตาร์ ที่เธอได้รับรางวัลหลายอัน เธอเป็นลูกสาวของศิลปินมังงะ เคซูเกะ อิตางากิ

ชีวประวัติ
พารุ อิตางากิเริ่มวาดรูปตั้งแต่ชั้นอนุบาล และเริ่มวาดมังงะเมื่ออยู่ชั้นประถมศึกษาปีที่ 2 ตอนวัยรุ่นเธอพัฒนาตัวละครชื่อ Legoshi หมาป่าแบบมานุษยรูปนิยมที่ภายหลังปรากฏในมังงะชุดบีสตาร์ของเธอ เธออ้างภาพยนตร์ดิสนีย์และศิลปินอย่าง Nicolas de Crécy และ Egon Schiele ว่าเป็นหนึ่งในแรงบันดาลใจในช่วงแรก ๆ

ภายหลังเธอเข้าเรียนที่มหาวิทยาลัยศิลปะมูซาชิโนะ โดยเรียนในด้านการผลิตภาพยนตร์ เธอยังคงศึกษามังงะเป็นงานอดิเรกขณะเรียนมหาวิทยาลัย โดยเขียนโดจินชิที่เธอนำไปขายในงานประชุมโดจินชิ หลังไม่สามารถหางานในอุตสาหกรรมภาพยนตร์ได้ อิตางากิจึงส่งโดจินชิของเธอให้กับบรรณาธิการของสำนักพิมพ์อากิตะโชเต็ง ซึ่งเริ่มตีพิมพ์ชุดเรื่องสั้นของเธอชื่อ Beast Complex ใน Weekly Shōnen Champion เมื่อ ค.ศ. 2016 ในปีเดียวกัน Weekly Shōnen Champion เริ่มตีพิมพ์เป็นตอน ๆ โดยเป็นซีรีส์บีสตาร์ของอิตางากิที่ได้รับคำวิจารณ์ในเชิงบวกและทางการค้า

ในเดือนกันยายน ค.ศ. 2019 มังงะชุดเรื่อง Paruno Graffiti ซึ่งเป็นอัตชีวประวัติของอิตางากิเริ่มตีพิมพ์เป็นตอนใน Kiss ใน ค.ศ. 2021 อิตางากิเปิดตัวมังงะชุดใหม่ชื่อซันดะ ในWeekly Shōnen Champion ฉบับที่ 34 เมื่อวันที่ 21 กรกฎาคม ใน ค.ศ. 2024 มีการเขียนซันดะเป็นตอน ๆ เสร็จเรียบร้อยแล้ว และมีแผนจะสร้างเป็นอนิเมะใน ค.ศ. 2025

ในเดือนมกราคม ค.ศ. 2025 อิตางากิเริ่มเขียนมังงะใหม่ชื่อไทกะ โนะ ริเซ (Taika no Risei) ใน Weekly Shōnen Champion ฉบับที่ 7

ชีวิตส่วนตัว
thumb|หน้ากากไก่ของพารุ
อิตางากิเป็นคนมีความเป็นส่วนตัวอย่างมาก และมักสวมหน้ากากไก่เพื่อปกปิดใบหน้าทุกครั้งที่ปรากฏตัวต่อสาธารณะ ใน ค.ศ. 2018 แท็บลอยด์ญี่ปุ่นรายงานว่าอิตางากิเป็นลูกสาวของเคซูเกะ อิตางากิ ผู้สร้างมังงะชุด บากิ อิตางากิได้ยืนยันรายงานดังกล่าวในการสัมภาษณ์ร่วมกับพ่อของเธอในนิตยสาร Weekly Shonen Champion ฉบับเดือนกันยายน ค.ศ. 2019 โดยระบุว่าเธอไม่ต้องการเปิดเผยวงศ์ตระกูลของเธอจนกว่าเธอจะได้รับการยอมรับในวงการมังงะ เพื่อหลีกเลี่ยงข้อกล่าวหาเรื่องระบบอุปถัมภ์

เมื่อวันที่ 24 กันยายน ค.ศ. 2023 อิตางากิรายงานว่าเธอแต่งงานแล้ว

ผลงาน

รางวัลและการเข้าชิง
# ภูสิษฐ์ ดิษฐพิสิษฐ์
ภูสิษฐ์ ดิษฐพิสิษฐ์ (เกิด 8 สิงหาคม พ.ศ. 2540) ชื่อเล่น ฟลุ๊ค เป็นนักแสดงและนายแบบชาวไทย เขาได้รับสัญญาเป็นนักแสดงในสังกัดจีเอ็มเอ็มทีวีหลังจากชนะการประกวด “GO ON GIRL & GUY: Star Search by Clean and Clear” ที่จัดโดยจีเอ็มเอ็มทีวีในปี พ.ศ. 2562 จากนั้นเขาก็หมดสัญญากับต้นสังกัดในปี พ.ศ. 2566 ผลงานเด่นของเขาได้แก่ จิ้นนายกลายเป็นฉัน (2563)

 ผลงาน 
 ปี  เรื่อง  รับบท  ช่อง  หมายเหตุ 2563 จิ้นนายกลายเป็นฉัน เวย์ จีเอ็มเอ็ม 25 นักแสดงหลัก เดอะกิฟต์ แกรดูเอชัน วินด์เซิร์ฟ นักแสดงรับเชิญ Wake Up Ladies: Very Complicated มะยม  Friend Zone 2: Dangerous Area บลู นักแสดงรับเชิญ 2565 ใครคืออองชองเต นที นักแสดงสมทบ รูปลับรหัสวาร์ป อาร์มี่ ซุป'ตาร์กับหญ้าอ่อน ณดล 2566 ชอกะเชร์คู่กันต์ ธีร์
# จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
การเลือกตั้งสมาชิกสภาผู้แทนราษฎรจังหวัดมหาสารคาม พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง กระทรวงมหาดไทย. 2530

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองมหาสารคาม, อำเภอวาปีปทุม, อำเภอกันทรวิชัย, อำเภอเชียงยืน และกิ่งอำเภอแกดำ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอโกสุมพิสัย, อำเภอบรบือ, อำเภอนาเชือก, อำเภอพยัคฆภูมิพิสัย และอำเภอนาดูน
# ประเทศไทยใน พ.ศ. 2569
เหตุการณ์ที่เกิดขึ้นใน พ.ศ. 2569 (ค.ศ. 2026) ในประเทศไทย

 ผู้นำ 
 พระมหากษัตริย์: พระบาทสมเด็จพระวชิรเกล้าเจ้าอยู่หัว
 นายกรัฐมนตรี: แพทองธาร ชินวัตร (เพื่อไทย)
 สภาผู้แทนราษฎร: ชุดที่ 26
 ประธานสภาผู้แทนราษฎร: วันมูหะมัดนอร์ มะทา (ประชาชาติ)
 วุฒิสภา: ชุดที่ 13
 ประธานวุฒิสภา: มงคล สุระสัจจะ

 เหตุการณ์ 
 กำหนดการ 
 20–26 มกราคม – อาเซียนพาราเกมส์ 2026

 พฤษภาคม 

 25 พฤษภาคม – วันคล้ายวันสวรรคต สมเด็จพระอมรินทราบรมราชินี ครบ 200 ปี

 มิถุนายน 

 3 มิถุนายน – พระราชพิธีมหามงคลเฉลิมพระชนมพรรษา 4 รอบ 3 มิถุนายน 2569

 ธันวาคม 

 7 ธันวาคม – พระราชพิธีฉลองพระชนมายุ 4 รอบ 7 ธันวาคม 2569

 ศิลปะและบันเทิง 
 รายชื่อภาพยนตร์ไทยที่เสนอเข้าชิงรางวัลออสการ์ สาขาภาพยนตร์นานาชาติยอดเยี่ยม

 วันสำคัญ 

 1 มกราคม – วันขึ้นปีใหม่
 17 กุมภาพันธ์ – วันตรุษจีน
 3 มีนาคม – วันมาฆบูชา
 19–20 มีนาคม – อีดิลฟิฏร์
 6 เมษายน – วันที่ระลึกมหาจักรีบรมราชวงศ์
 13–15 เมษายน – วันสงกรานต์
 1 พฤษภาคม – วันแรงงานแห่งชาติ
 4 พฤษภาคม – วันฉัตรมงคล
 11 พฤษภาคม – วันพืชมงคล
 31 พฤษภาคม วันวิสาขบูชา
 3 มิถุนายน – วันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี
 28 กรกฎาคม – วันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว
 29 กรกฎาคม – วันอาสาฬหบูชา
 12 สิงหาคม – วันแม่แห่งชาติ
 13 ตุลาคม – วันนวมินทรมหาราช
 23 ตุลาคม – วันปิยมหาราช
 5 ธันวาคม – วันพ่อแห่งชาติ
 10 ธันวาคม – วันรัฐธรรมนูญ
 25 ธันวาคม – วันคริสต์มาส
 31 ธันวาคม – วันสิ้นปี
# ชวาทซ์บวร์ค-รูด็อลชตัท
ชวาทซ์บวร์ค-รูด็อลชตัท เป็นรัฐในอดีตขนาดเล็กในพื้นที่รัฐทือริงเงิน ประเทศเยอรมนีในปัจจุบัน โดยมีเมืองหลวงอยู่ที่รูด็อลชตัท

 ประวัติศาสตร์ 
ชวาทซ์บวร์ค-รูด็อลชตัทก่อตั้งขึ้นใน ค.ศ. 1599 จากการแปรพระราชฐานของราชวงศ์ชวาทซ์บวร์ค ตั้งแต่ศตวรรษที่ 11 ที่ประทับของตระกูลเคานท์ตั้งอยู่ที่ปราสาทชวาทซ์บวร์ค แต่หลังจาก ค.ศ. 1340 เมืองหลวงของรัฐได้ตั้งที่เมืองรูด็อลชตัทซึ่งมีขนาดใหญ่กว่า ใน ค.ศ. 1583 เคานต์กึนเทอร์ที่ 41 แห่งชวาทซ์บวร์ค พระราชบุตรพระองค์โตในเคานต์กึนเทอร์ที่ 40 หรือ "กึนเทอร์ผู้มั่งคั่ง" และเป็นผู้ปกครองดินแดนชวาทซ์บวร์คที่รวมเป็นหนึ่ง ได้สิ้นพระชนม์โดยไม่มีทายาท พระอนุชาของพระองค์จึงรับช่วงต่อในการปกครอง โดยอัลแบร์ทที่ 7 ได้รับดินแดนรอบรูดอลชตัดท์ หลังจากที่พระอนุชาอีกพระองค์ วิลเฮ็ล์มที่ 1 เคานต์แห่งชวาทซ์บวร์ค-ฟรังเกินเฮาเซิน สิ้นพระชนม์ใน ค.ศ. 1597 ต่อมาพระเชษฐาและพระอนุชาที่เหลืออยู่ ได้แก่ อัลแบร์ทที่ 7 และโยฮัน กึนเทอร์ที่ 1  ได้ทำสนธิสัญญาสตัดทิล์ม (Treaty of Stadtilm) ใน ค.ศ. 1599 และแบ่งดินแดนออกเป็นสองแคว้น ได้แก่ ชวาทซ์บวร์ค-รูด็อลชตัท และ ชวาทซ์บวร์ค-ซ็อนเดิร์สเฮาเซิน 

โดยเหล่าพระราชบุตรและพระราชนัดดาในอัลแบร์ทที่ ได้7 ปกครองฐานะกราฟแห่งจักรวรรดิโรมันอันศักดิ์สิทธิ์ ต่อมาเคานต์อัลแบร์ท อันโทน ได้รับการยกฐานะเป็นเจ้าชายโดยจักรพรรดิเลโอพ็อลท์ที่ 1  อย่างไรก็ตามพระโอรสของพระองค์ลูทวิช ฟรีดริชที่ 1 เป็นผู้ที่เริ่มใช้ตำแหน่งเจ้าชายเป็นพระองค์แรก ทำให้ใน ค.ศ. 1711 ชวาทซ์บวร์ค-รูด็อลชตัทกลายเป็นราชรัฐขนาดเล็ก รัฐนี้รอดพ้นจากการถูกผนวกรวม (การปฏิรูปดินแดนในเยอรมนี) และภายหลังการล่มสลายของจักรวรรดิโรมันอันศักดิ์สิทธิ์ ได้เข้าร่วมสมาพันธรัฐแห่งแม่น้ำไรน์ ใน ค.ศ. 1807 และใน ค.ศ. 1815 ได้เข้าร่วมสมาพันธรัฐเยอรมันใน ค.ศ. 1905 ชวาทซ์บวร์ค-รูด็อลชตัทมีพื้นที่ 940 ตารางกิโลเมตร (360 ตารางไมล์) และมีประชากรประมาณ 97,000 คน

วันที่ 23 พฤศจิกายน ค.ศ. 1918 ในช่วงการปฏิวัติเยอรมัน ค.ศ. 1918–1919 ซึ่งนำไปสู่การล่มสลายของราชวงศ์เยอรมันทั้งหมด เจ้าชายกึนเทอร์ วิคทอร์ทรงสละราชบัลลังก์ ราชรัฐเดิมจึงกลายเป็น "เสรีรัฐ"  ใน ค.ศ. 1919 และเข้าร่วมสาธารณรัฐไวมาร์ ในฐานะรัฐหนึ่งของเยอรมนี ต่อมาใน ค.ศ. 1920 ได้รวมกับรัฐเล็ก ๆ อื่น ๆ ในภูมิภาค กลายเป็นรัฐทือริงเงิน
# ยัวส์เอเวอร์
ยัวส์เอเวอร์  เป็นสตูดิโออัลบั้มชุดที่ 9 และชุดสุดท้ายของวงค็อกเทล โดยเป็นชุดที่ 3 ที่วางแผงในสังกัดค่ายเพลงที่ โอม - ปัณฑพล ประสารราชกิจ ก่อตั้งขึ้นเอง คือค่ายยีนแล็บ ในเครือจีเอ็มเอ็ม มิวสิค ต่อจากเฟทแอลฟาและเฟทโอเมกา วางจำหน่ายเมื่อวันที่ 29 สิงหาคม พ.ศ. 2567 ในอัลบั้มนี้มีสมาชิกวงอย่างเป็นทางการทั้งหมด 6 คน ได้แก่ 4 คนเดิมที่ร่วมวงมาตั้งแต่อัลบั้มเดอะลอดส์ออฟมิสเซอรี และ 2 คนที่เพิ่มมาใหม่ซึ่งเล่นแบ็กอัปให้กับวงอยู่แต่เดิมคือ วิวัฒน์ สว่างวรรณรัตน์ ในตำแหน่งกีตาร์ริทึ่ม และชรัณ ตัณฑนันทน์ ในตำแหน่งเปียโน

 ภาพรวม 
เมื่อวันที่ 9 กุมภาพันธ์ พ.ศ. 2567 วงค็อกเทลได้ประกาศรายละเอียดเส้นเวลาของกิจกรรมทั้งหมดก่อนยุบวงในปี พ.ศ. 2568 ซึ่งหนึ่งในนั้นคือการวางจำหน่ายสตูดิโออัลบั้มชุดสุดท้ายในเดือนสิงหาคม พ.ศ. 2567 โดยใช้ชื่อว่า "ยัวส์เอเวอร์" (Yours Ever) ซึ่งเป็นคำลงท้ายในจดหมาย แปลว่า "เป็นของเธอเสมอ" เป็นการแสดงความในใจจากสมาชิกวงทุกคนถึงแฟนเพลง โดยวงเริ่มทยอยเผยแพร่ซิงเกิลตั้งแต่เดือนกรกฎาคม พ.ศ. 2567 โดยซิงเกิลแรกคือ "แรงเสียดทาน" ที่ฟีทเจอริ่งกับดีเจ 22บุลเล็ตส์ ดีเจสายดนตรีอิเล็กทรอนิกส์แดนซ์ เผยแพร่เมื่อวันที่ 2 กรกฎาคม แนวเพลงเป็นการนำดนตรีร็อกและอิเล็กทรอนิกส์แดนซ์ผสมผสานในเพลงนี้ และเป็นเพลงแรกที่วงค็อกเทลเปิดตัวสมาชิกจำนวน 6 คน ตามด้วยซิงเกิลที่ 2 คือ "ดีซะกว่า" เผยแพร่เมื่อวันที่ 6 สิงหาคม มีเนื้อหาพูดถึงความสัมพันธ์ในชีวิตคู่ที่ต้องเลือกระหว่างการเก็บความในใจหรือการยอมบอกความในใจและเสี่ยงแลกกับการจากลาในที่สุด ก่อนจะวางจำหน่ายอัลบั้มเต็มเมื่อวันที่ 29 สิงหาคม พ.ศ. 2567 และมีกิจกรรมเปิดอัลบั้มเป็นนิทรรศการ COCKTAIL, YOURS EVER, LIFETIME EXHIBITION จัดขึ้นในช่วงวันที่ 1–21 กันยายน พ.ศ. 2567 ที่ RCB Galleria 1 และ 2 ชั้น 2 ริเวอร์ซิตี

หลังจากวางจำหน่ายอัลบั้มเต็มแล้ว วงค็อกเทลยังเผยแพร่ซิงเกิลในอัลบั้มต่อ ประกอบด้วย "ความคาดหวัง" ที่ฟีทเจอริ่งกับ อาทิวราห์ คงมาลัย (ตูน บอดี้สแลม) และ พัฒน์ชัย ภักดีสู่สุข (ปั๊บ โปเตโต้), "Yours Ever" เพลงชื่อเดียวกับอัลบั้ม ที่ฟีทเจอริ่งกับ สุวีระ บุญรอด (คิว ฟลัวร์) เพลงรักเพลงสุดท้ายที่โอมแต่งขึ้นก่อนยุติบทบาทนักแต่งเพลงหลังยุบวงค็อกเทล มีเนื้อหาเกี่ยวกับการที่คนคนหนึ่งที่ต้องห่างจากคนรัก จึงบอกคนรักนั้นว่า ไม่ว่าจะต้องเจอกับเรื่องใด ๆ ในหัวใจของเขาจะมีแค่คนรักนั้นเสมอ กำกับมิวสิกวิดีโอโดย ต้องเต - ธิติ ศรีนวล และยังมีการนำก็อตซิลลามาเข้าร่วมในมิวสิกวิดีโอด้วย ผ่านการประสานงานโดยดรีม เอกซ์เพรส (เดกซ์) ตัวแทนผู้ดูแลลิขสิทธิ์ตัวละครการ์ตูนญี่ปุ่นในประเทศไทย และ 2 เพลงสุดท้ายที่เผยแพร่พร้อมกัน คือ "สิ้นฤดู" และ "ขอโทษ" ซึ่งเป็นเพลงหน้า B ที่มีศิลปินมาร่วมสร้างงานศิลปะแขนงอื่น ๆ นอกจากนี้ในอัลบั้ม ยังมีเพลง "Winter Solitude" ซึ่งบรรเลงโดยเชาว์ - ชวรัตน์ หรรษคุณาฒัย มือกีตาร์ โดยเป็นเพลงเดียวที่มิได้เผยแพร่เป็นซิงเกิลออกมา และเพลงที่วงค็อกเทลเผยแพร่ก่อนหน้าอีก 4 เพลง คือ "ไม่เป็นรอง", "เร้น", "เหนือชีวิต" และ "ลั่นทม"

คอนเสิร์ตใหญ่ปิดท้ายการโปรโมตอัลบั้มยัวส์เอเวอร์ คือ ค็อกเทล เอเวอร์ ไลฟ์ ที่จัดขึ้นในวันที่ 30 และ 31 มีนาคม พ.ศ. 2568 ที่สนามราชมังคลากีฬาสถาน กรุงเทพมหานคร ซึ่งเป็นคอนเสิร์ตใหญ่เต็มรูปแบบครั้งสุดท้ายของวงค็อกเทล และตามด้วยคอนเสิร์ตทัวร์ คือ ค็อกเทล 77 เอเวอร์ ทัวร์ ในวันที่ 26 เมษายน – 24 ธันวาคม พ.ศ. 2568 ในจังหวัดของประเทศไทยทั้ง 77 จังหวัด ซึ่งเป็นคอนเสิร์ตทัวร์ครั้งสุดท้ายก่อนยุบวงค็อกเทลอย่างเป็นทางการ

 รายชื่อเพลง